Сумчатыя краты

Сумчатыя краты (Notoryctidae) — сямейства аўстралійскіх сумчатых млекакормячых, адзінае ў атрадзе Notoryctemorphia.

 Апісанне 
Сямейства ўключае 2 роды:  з ранняга міяцэну Аўстраліі і сучасны род  з відамі  (Паўднёвая і Цэнтральная Аўстралія) і  (Заходняя Аўстралія).

Сумчатыя краты спецыялізаваныя рыючыя сысуны, канвергентна падобныя з кратамі. Даўжыня цела 15-18 см, хваста — 1-2,5 см, маса 40-60 г. Цела валькаватае. На мордзе — рагавы шчыток. Вочы недаразвітыя, пад скурай. Вушных ракавін няма. На 3-м і 4-м пальцах — магутныя трохвугольныя кіпцюры, якія выкарыстоўваюцца для капання. Вывадкавая сумка адкрываецца назад. Зубы спрошчанай будовы.

Жывуць у пустынях. Перасоўваюцца ў павярхоўным пласце грунта. Пастаянныя норы робяць толькі для вырошчвання дзіцянят. Кормяцца лічынкамі жукоў і вусенямі.

Катэгорыя:Сумчатыя
Катэгорыя:Сямействы сысуноў